{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":9,"n_cols":6,"rows_kept":9,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Pravilnik o izmjenama i dopunama Pravilnika o zaštiti poljoprivrednog zemljišta od onečišćenja"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"VESNA PETROVIĆ","PRAVILNIK,\nČlanak1.","Stavak 3. Prijedlog je: \"Prije razastiranja komine masline na poljoprivrednom zemljištu vlasnici i/ili posjednici dužni su RASPOLAGATI Izvještajem o kemijskoj analizi komine masline koji je u Prilogu ovoga Pravilnika i čini njegov sastavni dio (Prilog 2. Izvještaj o kemijskoj analizi komine masline).\" Ako proizvođač komine masline izradi analizu svoje komine,    ta analiza služi kao dokaz o neštetnosti komine.","Nije prihvaćen","Odredbom članka 1. Stavak 3. propisano je da se ishođenje Izvještaja o kemijskoj analizi komine masline, provodi prije razastiranja komine masline na poljoprivrednom zemljištu, što znači da će vlasnici i/ili posjenici raspolagati navedenim izvještajem prije razastiranja komine"]
[2,"VESNA PETROVIĆ","PRAVILNIK,\nČlanak1.","Stavak 4. nije jasno tko treba upisati kominu u Očevidnik nusproizvoda, vlasnik/ posjednik poljopivrednog tla ili uljara. U skladu sa Zakonom o gospodarenju otpadom proizvođač nusproizvoda upisuje isti u Očevidnik nusproizvoda, a ne korisnik.   Prijedlog  teksta stavka 4.: \"Osobe čijim obavljanjem djelatnosti nastaje komina masline koja će se razastirati na poljoprivredno zemljište moraju se upisati u Očevidnik nusproizvoda u skladu s propisom o gospodarenju otpadom.\"","Nije prihvaćen","Odredba upućuje na upis u Očevidnik nusproizvoda u skladu s propisom o gospodarenju otpadom."]
[3,"VESNA PETROVIĆ","PRAVILNIK,\nČlanak1.","U stavku 2. tipfeler \"poljoprivredom\".Treba ispraviti.","Prihvaćen","Prihvaća se"]
[4,"VESNA PETROVIĆ","PRAVILNIK,\nČlanak1.","„(1) Komina masline i vegetativna voda kao nusproizvodi proizvodnje maslinovog ulja moraju se primjereno zbrinuti ILI OPORABITI u skladu s propisom o gospodarenju otpadom i propisom o vodama.","Nije prihvaćen","Odredba upućuje na postupanje u skladu s propisom o gospodarenju otpadom i propisom o vodama."]
[5,"SANJA SLUNJSKI","PRAVILNIK,\nČlanak1.","Pod točkom (3) nedostaje potrebna analiza tla - na osnovu kemijskih i fizikalnih svojstava tla kao i planirane kulture određuje se količina komine za primjenu, a koja se temelji na kemijskoj analizi i utvrđenim parametrima u komini masline. Dakle, količine, vrijeme i način primjene komine potrebno je odrediti na temelju analize komine, kemijskih i fizikalnih svojstava tla, uzgajane kulture, udaljenosti od naselja i vodozaštitnog područja. Uz to, potrebno je uzeti u obzir i nagib terena, odnosno položaj parcele u reljefu.","Prihvaćen","Prihvaća se"]
[6,"SANJA SLUNJSKI","PRAVILNIK,\nČlanak 5.","Kako PRILOG 2 nije predviđen u e-savjetovanju, a u njemu svakako ima stvari za raspravu, osvrnut ću se ovdje na greške i nejasnoće.\n\n1. pod točkom 2. Fizikalno-kemijska analiza, navedena je tablica\n- u stupcu \"Jedinica\" nedostaje jedinica za organski C\n- u stupcu \"Granične vrijednosti\" navedene su granične vrijednosti za ukupni dušik (N) <2,0; fosfor (P2O5) <0,8; kalij (K2O) <2,0. U potpunosti nejasno zašto je ovo definirano s navedenim ograničenjima.\n  Znači li to da komina maslina s utvrđenim kalijem od 2,43 % S.T. neće biti u skladu s Pravilnikom i posljedično se neće moći primjenjivati? Napominjem da se ovdje radi o hranivima, makroelementima, a nikako o štetnim tvarima za koje je potrebno stavljati ograničenja. Ista stvar odnosi se i na dušik i fosfor. Prijedlog je da se ova ograničenja izuzmu iz tablice.\n- navedene su granične vrijednosti za organski C 20-60 % i ukupni dušik <2,0 %. Također, propisan je C/N omjer 15-30 (izračun). Računski proizlazi da ukoliko neka komina ima zadovoljavajući organski C - npr. 49% i zadovoljavajući ukupni dušik - npr. 1,2% neće zadovoljiti propisani C/N omjer jer je u ovom slučaju to 40,83. To onda nije u skladu s Pravilnikom i materijal se neće moći primjenjivati?\n- Polifenoli (ako je primjenjivo) - što znači \"ako je primjenjivo\"? Tko odlučuje kada je ovo primjenjivo?\n- u stupcu \"Metode analize\" navedene su i norme (ISO 10390, EN 13038, ISO 11465, ISO 10694, Folin-Ciocalteu metoda) i tehnike (spektrofotometrija, ICP-MS/AAS), što nikako nije uniformno. Većina ovih normi odnose se na kakvoću  tla (ISO 10390, ISO 10694, ISO 11465), a ne poboljšivače tla (EN 13038). Možda bi bilo bolje za sve staviti preporučene tehnike - elektrometrija, konduktometrija, gravimetrija, ICP-MS, AAS, spektrofotometrija...\n\n2. pod točkom 3. Teški metali, navedena je tablica\n- u samom nazivu stoji \"Teški metali (% ST)\" što je u potpunosti krivo i iz zagrade treba maknuti %.\n  Teški metali izražavaju se u mg/kg, kao što je i navedeno u stupcu tablice \"Jedinica\".\n- u stupcu \"Metode analize\" navedeno je ICP-MS/AAS i Hg-Analyzer/AAS što su tehnike, a ne metode odnosno norme.\n\n3. pod točkom 4. Mikrobiološki parametri (opcionalno)\n- što u samom nazivu znači \"opcionalno\"? Tko odlučuje hoće li provesti ovu analizu, a tko provjerava je li napravljena analiza na mikrobiološku kakvoću i je li ona zadovoljavajuća?","Nije prihvaćen","Prilog 2 nije predmet ovog Pravilnika."]